Ուղևորություն դեպի Ամերիկա 2

**«Ուղևորություն դեպի Ամերիկա 2»** (), ամերիկյան կինոկատակերգություն՝ ռեժիսոր Քրեյգ Բրյուերի կողմից, սցենարի հեղինակներն են Դեյվիդ Շեֆիլդը, Բարրի Ու. Բլաուշթեյնը և Քենյի Բերիսը։ «Ուղևորություն դեպի Ամերիկա» ֆիլմի (1988) շարունակությունը։ Գլխավոր դերը խաղացել է Էդի Մերֆին։ Ֆիլմում նկարահանվել են նաև Արսենիո Հոլը, Ջերմեյն Ֆաուլերը, Լեսլի Ջոնսը, Շերի Հիդլին, Ջոն Էյմոսը, Թրեյսի Մորգանը, Ուեսլի Սնայփսը և Ջեյմս Էռլ Ջոնսը։ Նա նշել Է Լուի Անդերսոնի վերջին կինոդիտումը նրա մահից առաջ՝ 2022 թվականի հունվարի 21-ին։

Ֆիլմի պրեմիերան ԱՄՆ-ում նախատեսված էր 2020 թվականի դեկտեմբերի 18-ին, սակայն COVID-19 համավարակի պատճառով դուրս է եկել առցանց՝ հարթակում 2021 թվականի մարտի 5-ին։ Paramount Pictures ընկերությունը 125 մլն դոլարով վաճառել է ֆիլմի ցուցադրման իրավունքը Amazon-ին։

## Սյուժե
30 տարի է անցել արքայազն Զամունդա Ակիմի՝ Քուինս կատարած այցից, որտեղ նա մեկնել էր հարսնացու գտնելու համար։ Զամունդայի թագավոր Ջաֆեն մահանում է, իսկ Ակիմը դառնում է նոր թագավոր։ Ակիմը և նրա կինը՝ Լիզան, ժառանգի խնդիր ունեն։ 30 տարվա համատեղ կյանքի ընթացքում նրանք ունեցել են երեք դուստր և ոչ մի տղա։ Զամունդայի օրենքներով գահը կարող է ժառանգել միայն տղամարդը։ Թագավորությանը սպառնում է հարևան Նեքսդորիան, որը ղեկավարում է գեներալ Իզին։ Նա Ակիմ Իմանիի առաջին հարսնացուի եղբայրն է։ Այժմ նա ցանկանում է իր որդուն ամուսնանացնել Ակիմի ավագ դստեր Միկայի հետ։ Շամանը Ակիմին պատմում է իր տեսլականի մասին, ըստ որի, Ակիմը ինչ-որ տեղ որդի ունի։ Սեմին հաստատում է, որ այն ժամանակ Քուինսում Ակիմը ինտիմ հարաբերություն է ունեցել տեղի կանանցից մեկի հետ, սակայն նա դա չի հիշում, քանի որ գտնվել է թմրադեղերի ազդեցության տակ։

Թագավոր Ակիմը բնակվում է Քուինսում՝ փնտրելու իր ապօրինի որդուն։ Նա Լավելին գտնում է Մեդիսոն Սքուեր Գարդենում։ Ակիմը Լավելին և նրա մորը բերում է Զամունդա։ Գեներալ Իզին չի թողնում Զամունդայի գահը հավակնելու փորձերը։ Այժմ արդեն նա ցանկանում է ամուսնացնել նորաթուխ արքայազն Լավելին իր դստեր՝ Բոպոթոյի հետ։ Լավելը, գահի լիարժեք ժառանգ դառնալու համար, պետք է անցնի մի շարք ավանդական փորձություններ։ Միկան օգնում է Լավելին անցնել առյուծի հետ փորձությունը։ Հարսանիքից մեկ օր առաջ Լավելը իմանում է, որ իր ամուսնությունը Բոպոթոյի հետ ինչ-որ դավադրություն է հոր և գեներալ Իզիի միջև։ Բացի այդ, նրան շփոթեցնում է Բոպոթոյի հնազանդությունը։ Լավելը փախչում է տուն՝ Քուինս, թագավորական վարսահարդար Միրեմբեի հետ, որի հետ հասցրել էր մտերմանալ։

Գեներալ Իզին պահանջում է, որ հարսանիքը տեղի ունենա։ Ակիմ թագավորը շտապ մեկնում է Ամերիկա։ Այնտեղ Լավելն ու Միրեմբեն արդեն պատրաստվում են ամուսնանալ։ Ակիմը սկզբում ընդդիմանում է դրան, բայց հետո ընդունում է որդու ընտրությունը, քանի որ իր երիտասարդության տարիներին նա ինքն է փախել Ամերիկա՝ հարկադրանքով ամուսնությունից խուսափելու և իսկական սեր գտնելու համար։ Ակիմը հրամանագիր է արձակում, որով նրա մահից հետո գահը ժառանգում է նրա ավագ դուստրը՝ Միկան։ Լավելին նշանակում են ԱՄՆ-ում Զամունդայի դեսպան։

## Դերերում
* Էդի Մերֆի - *Ակիմ Ջոֆեր / Կլարենս / Ռենդի Վաթսոն/ Սոուլ*
* Արսենիո Հոլ - *Սեմի / Մորիս / սուրբ Բրաուն / շաման Բաբա*
* Ժերմեն Ֆաուեր - *Լավել Ջոնսոն, Ակիմի որդի*
* Լեսլի Ջոնս - *Մերի Ջանսոն*
* Թրեյսի Մորգան - *հորեղբայր Րիմ*
* Կիկի Լեյն - *Միկա*
* Շերի Հիդլի - *Լիզա*
* Ուեսլի Սնայփս - *Գեներալ Իզի*
* Թեյանա Թեյլոր - *Բոպոթո Իզի*
* Ջեյմս Էռլ Ջոնս - *Ջաֆե Ջոֆեր*
* Բելա Մերֆի - *Օմա Ջոֆեր*
* Ակիլի Լավ - *Տինաշե Ջոֆեր*
* Փոլ Բեյթս - *Օհա*
* Ջոն Էյմոս - *Կլեո ՄակԴաուել*
* Լուի Անդերսոն - *Մորիս, ուտեստարանի աշխատակից*
* Ռոթիմի - *Իդի Իզի, գեներալ Իզիի որդի*
* Վանեսա Բել Կելոուեյ - *Իմանի Իզի*
* Նոմզամո Մբատա - *Միրեմբե*
* Լունել Կեմպբել - *Լիբիա, հորաքույր Լավելա*
* Գարսել Բովե - *Գրեյս*
* Թրեվոր Նոա - *Տոմացի Բիբինյանա, Zamunda News Network-ի հաղորդավար*
* Քոլին Ջոսթ - *Միստեր Դյուկ*
* Մորգան Ֆրիման - *իր դերում*

## Ստեղծում
### Նախապատրաստություն
2017 թվականի հունվարին հրապարակվել է հաղորդագրություն, որում խոսվում էր օրիգինալ ֆիլմի շարունակության առաջիկա նկարահանումների մասին։ Հաղորդվում էր նաև, որ Քևին Միշերը հանդես կգա որպես ֆիլմի պրոդյուսեր, իսկ Դեյվիդ Շեֆիլդը և Բարրի Ու. Բլաուշթեյնը կգրեն ֆիլմի սցենարը։ Սակայն անհայտ էր մնում՝ արդյոք նկարահանումներին կմասնակցեն օրիգինալ ֆիլմի գլխավոր դերասանները՝ Էդի Մերֆին և Արսենիո Հոլը։

2019 թվականի հունվարի 11-ին հայտարարվել է, որ Էդի Մերֆին կվերադառնա գլխավոր դերակատար, իսկ Քրեյգ Բրյուերը կդառնա ֆիլմի ռեժիսորը։ Բրյուերը մինչ այդ աշխատել է Մերֆիի հետ Նեթֆլիքս հարթակի համար «Իմ անունը Դոլեմայթ է» ֆիլմի նկարահանման հրապարակում։ Այնուհետև հաղորդվել է, որ Արսենիո Հոլը նույնպես կկրկնի իր դերը, ինչպես նաև այն, որ ֆիլմում նկարահանվելու են Շերի Հիդլին, Ջոն Էյմոսը, Փոլ Բեյթսը և Ջեյմս Էռլ Ջոնսը։ 2019 թվականի օգոստոսի 12-ին հայտնի է դարձել, որ Հիդլին ֆիլմում խաղալու է Լիզա Մակդաուելի դերը, այն աղջկա, որին սիրահարված է Ակիմը։

Մեջ Սինքլերը, որն օրիգինալ ֆիլմում խաղացել է արքայազն Ակիմի մոր՝ Աոլեոն թագուհու դերը, մահացել է 1995 թվականին։ Նրա կերպարը չի ներգրավվի առաջիկա ֆիլմի սյուժեում։ Հաղորդվում է նաև, որ Սեմյուել Լ. Ջեքսոնի վերադարձը, որը մարմնավորել է ավազակին բնօրինակ ֆիլմում, չի սպասվում շարունակության մեջ։

### Նկարահանումներ
Ֆիլմի նկարահանումները սկսվել են 2019 թվականի օգոստոսի 17-ին Ատլանտայում։ Ռիկ Ռոսն ավելի ուշ հաստատել է, որ նկարահանումների ընթացքում Ջորջիայում իր առանձնատունը կգործարկվի որպես նկարահանման լոկացիա։ 2019 թվականի հոկտեմբերի 1-ին *Collider* կայքին տված հարցազրույցում Մերֆին հաստատել է, որ «Ոստիկանը Բևեռլի Հիլզից 4» ֆիլմի նկարահանումները կսկսվեն «Ուղևորություն դեպի Ամերիկա 2» ֆիլմի վրա աշխատանքն ավարտելուց հետո։ Նկարահանումները պաշտոնապես ավարտվել են 2019 թվականի նոյեմբերի 9-ին։

## Սաունդթրեք
2021 թվականի փետրվարի սկզբին որպես սինգլ թողարկվել է «I’m a King» ստեղծագործությունը Bobby Sessions-ի և Megan Thee Stallion-ի կատարմամբ։  Ամբողջ սաունդթրեքը թողարկվել է մարտի 5-ին Def Jam Recordings լեյբլում։

; Երգացանկ
# Teyana Taylor, Jermaine Fowler and Brandon Rogers - «Gett Off» (1։ 55)
# Bobby Sessions and Megan Thee Stallion - «I’m a King» (3։ 16)
# Beau Young Prince - «We Got the Moves» (2։ 22)
# Tiwa Savage - «Koroba» (2։ 35)
# YG featuring Big Sean - «Go Big» (2։ 49)
# Public Enemy featuring Ice-T and PMD - «Smash the Crowd» (3։ 06)
# Davido - «Assurance» (4։ 02)
# Tekno - «Waka Waka» (2։ 30)
# Gladys Knight - «Midnight Train from Zamunda» (1։ 33)
# En Vogue, Salt-N-Pepa, Randy Watson and Sexual Chocolate - «Whatta King/We Are Family Mashup» (2։ 41)
# Mi Casa - «These Streets» (5։ 27)
# John Legend and Burna Boy featuring Nile Rodgers - «Coming 2 America» (2։ 32)

## Գնահատականներ
Ֆիլմը քննադատների կողմից ստացել է խառը արձագանքներ։ *[[Rotten Tomatoes]]* կայքում ֆիլմի «թարմության» վարկանիշը 49% է, Metacritic կայքում ՝ 52 միավոր 100-ից։

## Ծանոթագրություններ

## Արտաքին հղումներ
* 

Կատեգորիա:2020-ականների ամերիկյան ֆիլմեր
Կատեգորիա:2020-ականների անգլերեն ֆիլմեր
Կատեգորիա:2021 ֆիլմեր
Կատեգորիա:Paramount Pictures ֆիլմեր
Կատեգորիա:Ամերիկյան բադի մուվի կինոկատակերգություններ
Կատեգորիա:Ամերիկյան կինոկատակերգություններ
Կատեգորիա:Ամերիկյան ռոմանտիկ կինոկատակերգություններ
Կատեգորիա:Ամերիկյան սիքվել ֆիլմեր
Կատեգորիա:Անգլերեն ֆիլմեր
Կատեգորիա:Ատլանտայում նկարահանված ֆիլմեր
Կատեգորիա:Կինոկատակերգություններ
Կատեգորիա:Ֆիլմեր, որոնց գործողությունները տեղի են ունենում Նյու Յորքում